Rikunarita-ORG/Wikinium huggingface dataset:
# Στέφι Γκραφ

Στέφι Γκραφ| 2010 |
| Χώρα | Γερμανία |
| Κατοικία | Λας Βέγκας, Νεβάδα, ΗΠΑ |
| Γέννηση | 14 Ιουνίου 1969 (1969-06-14) Μανχάιμ, Δυτική Γερμανία |
| Ύψος | 1,75 μ. |
| Επαγγελματίας από | 1982 |
| Αφυπηρέτηση | 1999 |
| Παίζει ως | Δεξιόχειρας |
| Int. Tennis HOF | 2004 |
| Επίσημος ιστότοπος | Steffi Graf |
| Singles |
| Ρεκόρ καριέρας | 900-115 |
| Τίτλοι καριέρας | 107 |
| Καλύτερη κατάταξη | #1 (17 Αυγούστου 1987) |
| Αποτελέσματα Grand Slam |
| Αυστραλιανό Όπεν | **W** (1988, 1989, 1990, 1994) |
| Γαλλικό Όπεν | **W** (1987, 1988, 1993, 1995, 1996, 1999) |
| Γουίμπλεντον | **W** (1988, 1989, 1991, 1992, 1993, 1995, 1996) |
| Αμερικανικό Όπεν | **W** (1988, 1989, 1993, 1995, 1996) |
| Άλλες διοργανώσεις |
| Τελικοί τουρνέ ATP | **W** (1987, 1989, 1993, 1995, 1996) |
| Ολυμπιακοί αγώνες | **W** (1988, Σεούλ), F (1992, Βαρκελώνη) |
| Νταμπλ |
| Ρεκόρ καριέρας | 173-72 |
| Τίτλοι καριέρας | 11 |
| Καλύτερη κατάταξη | #3 (3 Μαρτίου 1987) |
| Αποτελέσματα Grand Slam Νταμπλ |
| Αυστραλιανό Όπεν | SF (1988, 1989) |
| Γαλλικό Όπεν | F (1986, 1987, 1989) |
| Γουίμπλεντον | **W** (1988) |
| Αμερικανικό Όπεν | SF (1986, 1987, 1988, 1989) |
| Ολυμπιακοί αγώνες | SF (1988, Σεούλ) |
| Career record | 9-7 |
| Αποτελέσματα Grand Slam Νταμπλ Μικτό |
| Australian Open | 2R (1991) |
| French Open | 2R (1994) |
| Wimbledon | SF (1999) |
| US Open | 1R (1984) |
|
Μετάλλια

|  |
| --- |
|  |
| Ολυμπιακοί Αγώνες |
| **Δυτική Γερμανία** |
| **Χρυσό** | 1988 Σεούλ | Μονό |
| **Χάλκινο** | 1988 Σεούλ | Διπλό |
| **Γερμανία** |
| **Αργυρό** | 1992 Βαρκελώνη | Μονό |

 |

Η **Στέφανι «Στέφι» Μαρία Γκραφ** (*Stefanie "Steffi" Maria Graf*, γεννήθηκε 14 Ιουνίου 1969) είναι Γερμανίδα πρώην αντισφαιρίστρια, μία από τις κορυφαίες του αθλήματος όλων των εποχών. Θεωρείται επίσης ως μια από τις σπουδαιότερες αθλήτριες της ιστορίας. Το 1999 η Διεθνής Ολυμπιακή Επιτροπή την επέλεξε στους εννέα καλύτερους όλων των σπορ του 20ού αιώνα και κορυφαία του αθλήματός της ανεξαρτήτως φύλου. Το 2024 η Διεθνής Ένωση Αθλητικού Τύπου (AIPS) στην επέτειο των 100 χρόνων της την ψήφισε ως δεύτερη καλύτερη αθλήτρια του τένις μετά τη Σερένα Ουίλιαμς και πέμπτη όλων των αθλημάτων του τελευταίου ενός αιώνα.

Γεννήθηκε στο Μάνχαϊμ της Δυτικής Γερμανίας στις 14 Ιουνίου του 1969. Κέρδισε το πρώτο μεγάλο τουρνουά το 1987 στο Ρολάν Γκαρός, στη Γαλλία, που έμελλε να είναι και το τελευταίο Grand Slam που κατέκτησε το 1999, δύο μήνες πριν αποσυρθεί. Είναι η μοναδική αθλήτρια του τένις, που κατάφερε να κάνει το "Γκόλντεν Σλαμ", δηλαδή να κατακτήσει σε ένα ημερολογιακό έτος όλους τους τίτλους Grand Slam. και το χρυσό Ολυμπιακό μετάλλιο. Παρέμεινε στην κορυφή της παγκόσμιας κατάταξης για συνολικά 377 εβδομάδες (ρεκόρ), εκ των οποίων οι 186 συνεχόμενες (επίσης ρεκόρ). To 2004 εισήχθη στο International Tennis Hall of Fame. Σήμερα είναι παντρεμένη με τον επίσης τενίστα Αντρέ Αγκάσι και έχει δύο παιδιά.

## Παραπομπές

## Εξωτερικοί σύνδεσμοι
# Βαθυσκάφος

Τα **βαθυσκάφη** είναι ειδικής κατασκευής υποβρύχια σκάφη, που μπορούν να καταδυθούν αυτόνομα σε εξαιρετικά μεγάλα βάθη, εξ ου και η ονομασία τους, με σκοπό την παρατήρηση και εξερεύνηση του βυθού θαλασσών και λιμνών.

## Γενικά

Οι διαστάσεις τους είναι σχετικά πολύ μικρές σε σχέση με τα συνήθη υποβρύχια των οποίων αποτελούν μινιατούρες, καθώς έχουν σχεδιαστεί για περιορισμένης έκτασης ερευνών βυθού, (κάθε φορά), και όχι για να μεταφέρουν υλικά και προσωπικό σε μεγάλες αποστάσεις.

## Τύποι

Μπορεί να είναι συνδεδεμένα με καλώδια ή/και αγωγούς με το σκάφος επιφανείας, ή να είναι αυτόνομα.
Υπάρχουν επανδρωμένα και μη επανδρωμένα βαθυσκάφη. Τα μη επανδρωμένα ελέγχονται από το σκάφος επιφανείας με ενσύρματη ή ασύρματη επικοινωνία. Ένα ηλεκτρονικό σύστημα είναι εγκατεστημένο στο βαθυσκάφος για να ελέγχει τις κινήσεις του και να διεξάγει μετρήσεις και παρατηρήσεις με τα όργανα που διαθέτει. Τα επανδρωμένα βαθυσκάφη έχουν υψηλές τεχνολογικές απαιτήσεις, αφού πρέπει να είναι κατάλληλα για να φιλοξενήσουν ανθρώπους σε πολύ υψηλή πίεση. Έτσι, πρέπει να διαθέτουν τον απαιτούμενο χώρο, συστήματα υποστήριξης της ζωής και ιδιαίτερα στιβαρή κατασκευή.

## Σημασία

Τα βαθυσκάφη προσφέρουν πολλά ως εργαλείο εξερεύνησης της θάλασσας και του πυθμένα της και συνέβαλαν στην αποδοχή της θεωρίας των λιθοσφαιρικών πλακών, στην ανακάλυψη πολλών νέων μορφών ζωής και στην ανεύρεση ναυαγίων.

## Εξωτερικοί σύνδεσμοι

* Πολυμέσα σχετικά με το θέμα  Βαθυσκάφος στο Wikimedia Commons
* Λεξιλογικός ορισμός του βαθυσκάφος  στο Βικιλεξικό
# Μέγεθος σεισμικής ροπής

Το **μέγεθος σεισμικής ροπής** είναι μια κλίμακα σεισμών η οποία μετριέται με το μήκος και το πλάτος ενός σεισμικού κύματος. Το μέγεθος σεισμικής ροπής είναι η μέτρηση του μεγέθους ενός σεισμού (μέγεθος ή δύναμη) βασισμένη στην σεισμική στιγμή (μέτρηση του έργου που έγινε από τον σεισμό) του σεισμού, εκφρασμένο σε βαθμούς της κλίμακας Ρίχτερ, η οποία θεωρείται ως η πιο αξιόπιστη κλίμακα βαθμολόγησης σεισμών καθώς σχετίζεται πιο άμεσα με την ενέργεια που εκλύει ένας σεισμός.

## Παραπομπές